Ka küünetehnikul võib olla mõningasi kõhklusi suhtluses arstidega. Levinud on müüdid, mille kohaselt on arstid tihtipeale liighõivatud või puudub neil austus selle  iluteeninduse haru vastu. Taoline mõtteviis on aga tugevaimaks piduriks arstide ja küünetehnikute koostöö võimalikkuse teel. Lohutada võib ennast sellega, et arstid on samamoodi pisut segaduses. Mulje, et meditsiinivaldkonna töötajad taolisest koostööst huvitatud pole, on sügavalt väär. Arstid teavad, et vaatamata manitsustele, satuvad paljud naiskliendid varem või hiljem taaskord küünesalongi. Turvatunde mõlemale osapoolele looks teineteise tundmine ja usaldamine.  Uut salongi luues tuleks sellele vaadata läbi  arsti pilgu. Tuleks mõelda sellele, et kui ühel päeval on teie kliendiks arst, siis hakkab ta puhtalt professionaalsest huvist otsima kohti või vahendeid, mille kaudu haigusi tekitavad bakterid edasi võivad kanduda. Need võimalused leides püüab arstist klient seejärel kindlasti aimu saada vahendite ja tööpindade puhastamise põhimõtetest konkreetses salongis. Viimsedki barjäärid peaksid saama ületatud kui küünetehnik teab, mida teeb ja räägib. Siinkohal on väga oluline olla informeeritud isikukaitse- ja  hügieeninõuetest ning töökeskkonna ohutusest. Nende teadmiste täiendamiseks võiksid arstid ja küünetehnikud taaskord koostööd teha.